Patientsikkerhedsprisen bliver uddelt af Dansk Selskab for Patientsikkerhed og Patientambassadørerne, der er et netværk af patienter og pårørende, der har oplevet fejl og skader i sundhedsvæsenet. Prisen uddeles i forbindelse med den internationale patientsikkerhedsdag – World Patient Safety Day – den 17. september, som WHO står bag. I år er temaet for dagen medicinsikkerhed med sloganet ”Engaging patients for patient safety” med sloganet: “Elevate the voice of patients!”. Derfor er der ved prisen i år lagt særlig vægt på indsatser, der har engageret patienter, borgere og pårørende i arbejdet med patientsikkerhed. De 5 kriterier, der lægges til grund for udvælgelsen af årets vinder, er: - Involvering af patienter, borgere, pårørende - Patientsikkerhed i fokus - Nytænkning, mod, gennemslagskraft - Påvist effekt - Egnet til inspiration og/eller spredning. Det er 5. gang, prisen uddeles. Tidligere vindere er Polyfarmaciklinikken på Nordsjællands Hospital, Det psykosociale beredskab i Region Nordjylland, Facebookgruppen ’Spørg en læge om coronavirus’ og patientambassadørerne selv, der var de første prismodtagere.